|  |  |
| --- | --- |
|   |  |
|  **ΕΛΛΗΝΙΚΗ ΔΗΜΟΚΡΑΤΙΑ** **Δ Η Μ Ο Σ Χ Ι Ο Υ** **Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ** **ΤΜΗΜΑ ΠΡΟΜΗΘΕΙΩΝ & ΑΠΟΘΗΚΗΣ** |  **Χίος 6 /8/2018** **Α.Π. : 24763** |
| Ταχ.Δ/νση | : | Κανάρη 18, 82100 Χίος  |  |
| Πληροφορίες |   | Κοντού Αναστασία |  |
| Τηλέφωνο | : | 22713-51 713 |  |
| FAX | : | 22713-51 738 |  |  |

##

**ΠΡΟΣΚΛΗΣΗ ΓΙΑ ΥΠΟΒΟΛΗ ΠΡΟΣΦΟΡΑΣ**

 Ο Δήμος Χίου σας γνωρίζει ότι προτίθεται να προβεί στην «Προμήθεια και εγκατάσταση σειρήνων συναγερμού Πολιτικής Άμυνας» για την ειδοποίηση του άμαχου πληθυσμού σε περίπτωση συναγερμού.

 Η προμήθεια θα εκτελεστεί σύμφωνα με τις διατάξεις του Ν.4412/2016 καθώς και τα οριζόμενα στην αριθμ.105/2018 Τεχνική έκθεση του Αυτοτελούς Γραφείου Πολιτικής Προστασίας **και βάσει των κριτηρίων αξιολόγησης όπως έχουν επισυναφθεί στην Τεχνική Έκθεση** η δε δαπάνη της δεν θα υπερβαίνει το ποσότων **14.040,00 € με Φ.Π.Α**, και θα καλυφθεί από πιστώσεις που είναι εγγεγραμμένες στον Προϋπολογισμό του Δήμου Χίου οικ. έτους 2018 και στον ΚΑ Δαπανών 00-6722 ««Προμήθεια και εγκατάσταση σειρήνων συναγερμού πολιτικής Άμυνας».

 Παρακαλούμε να μας υποβάλλετε την προσφορά σας στο Τμήμα Προμηθειών του Δήμου, Κανάρη 18, Χίος, **μέχρι και την Δευτέρα 13 Αυγούστου 2018,** και η οποία θα πρέπει να περιέχει:

1) Την οικονομική προσφορά η οποία θα πρέπει να έχει απαραιτήτως στοιχεία επικοινωνίας (τηλέφωνο, Fax, e-mail)

2) Απόσπασμα ποινικού μητρώου. Στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.), η υποχρέωση αφορά τους διαχειριστές, ενώ στις περιπτώσεις ανωνύμων εταιρειών (Α.Ε.), τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου και θα πρέπει να προσκομισθούν και τα δικαιολογητικά νομιμοποίησης (καταστατικό ή πιστοποιητικό ΓΕΜΗ κλπ) (Το ανωτέρω έγγραφο μπορεί να ζητηθεί αυτεπάγγελτα από την Υπηρεσία μας, εφόσον προσκομιστεί ευκρινές φωτοαντίγραφο Αστυνομικού Δελτίου Ταυτότητας των υπόχρεων) (άρθρο 80 παρ. 2 του Ν.4412/2016)

3) Φορολογική ενημερότητα (άρθρο 80 παρ. 2 του Ν.4412/2016)

4) Ασφαλιστική ενημερότητα (άρθρο 80 παρ. 2 του Ν.4412/2016)

Ο Αντιδήμαρχος Οικον. Υπηρεσιών

Γδύσης Ευστράτιος